# 010 HRVATSKI SABOR

Hrvatski sabor je predstavničko tijelo građana i nositelj zakonodavne vlasti u Republici Hrvatskoj. U ostvarivanju svojih Ustavnih zadaća Hrvatski sabor redovito zasjeda između 15. siječnja i 15. srpnja te između 15. rujna i 15. prosinca, a može, na zahtjev Predsjednika Republike, Vlade Republike Hrvatske ili većine zastupnika, zasjedati i izvanredno.

Aktualni, jedanaesti saziv Hrvatskoga sabora konstituiran je 16. svibnja 2024. godine na temelju rezultata izbora za zastupnike u Hrvatski sabor, održanih 17. travnja 2024. godine u dvanaest izbornih jedinica. Na temelju glasova građana u Sabor je izabran 151 zastupnik.

Unutarnje ustrojstvo Hrvatskoga sabora određeno je Poslovnikom. Prema Poslovniku, zastupnici sudjeluju u radu plenarne sjednice, podnose prijedloge zakona i drugih akata, upućuju pitanja predsjedniku i članovima Vlade, sudjeluju u radu sjednica radnih tijela te u radu drugih tijela u koja su imenovani odlukama Sabora. Zastupnici mogu osnivati klubove pod uvjetima koje propisuje Poslovnik. Predsjednici klubova zastupnika s Predsjedništvom raspravljaju o dnevnom redu predstojeće sjednice Sabora i drugim važnim pitanjima za rad Sabora. Stručne i administrativne, sigurnosne, tehničke i druge poslove obavlja Stručna služba čiji rad usmjerava i usklađuje tajnik Sabora i odgovoran je za njezin rad.

Stručna služba obavlja poslove koji se odnose na: stručne administrativne i sigurnosne poslove u pripremi i organiziranju sjednica Sabora, pripremi i objavi donesenih zakona, odluka i zaključaka Sabora, praćenju izvršavanja zaključaka Sabora, rad izaslanstava Sabora, poslove za zastupnike i klubove zastupnika, poslove iz djelokruga radno-pravnih odnosa, poslove u svezi s obavješćivanjem javnosti o radu Sabora i njegovih radnih tijela, materijalno i financijsko poslovanje Sabora, poslove u svezi s tiskanjem, otpremom, arhiviranjem dokumentacije, akata Sabora te poslova nadzora ulaska u zgrade Sabora, pružanje stručne i administrativne podrške zastupnicima u obavljanju zadaća vezanih uz međunarodnu suradnju te poslove u okviru parlamentarne dimenzije Europske unije.

Tijekom 2024. godine fokus poslovanja bio je usmjeren na operativno izvršavanje redovnih obveza poslovanja te na pripremne radnje za provedbu konstrukcijske i cjelovite obnove zgrade Hrvatskoga sabora.

|  |  |  |  |  |  |
| --- | --- | --- | --- | --- | --- |
|  | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Index izvršenje 2024./2023. |
| 01005-Hrvatski sabor | 20.139.093 | 35.575.221 | 25.478.832 | 71,6 | 126,5 |
| Ukupno 010-HRVATSKI SABOR | 20.139.093 | 35.575.221 | 25.478.832 | 71,6 | 126,5 |

## 01005 Hrvatski sabor

|  |  |  |  |  |  |
| --- | --- | --- | --- | --- | --- |
|  | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| 01005-Hrvatski sabor | 20.139.093 | 35.575.221 | 25.478.832 | 71,6 | 126,5 |
| 2101-PROVOĐENJE ZAKONODAVNE VLASTI | 20.139.093 | 35.575.221 | 25.478.832 | 71,6 | 126,5 |

### 2101 PROVOĐENJE ZAKONODAVNE VLASTI

|  |  |  |  |  |  |
| --- | --- | --- | --- | --- | --- |
|  | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Index izvršenje 2024./2023. |
| 2101-PROVOĐENJE ZAKONODAVNE VLASTI | 20.139.093 | 35.575.221 | 25.478.832 | 71,6 | 126,5 |

Sukladno Ustavu Republike Hrvatske Sabor odlučuje o donošenju i promjeni Ustava, donosi zakone, donosi državni proračun, odlučuje o ratu i miru, donosi akte kojima izražava politiku Hrvatskoga sabora, donosi Strategiju nacionalne sigurnosti i Strategiju obrane Republike Hrvatske, ostvaruje građanski nadzor nad oružanim snagama i službama sigurnosti Republike Hrvatske, odlučuje o promjeni granica Republike Hrvatske, raspisuje referendum, obavlja izbore, imenovanja i razrješenja, u skladu s Ustavom i zakonom, nadzire rad Vlade Republike Hrvatske i drugih nositelja javnih dužnosti odgovornih Hrvatskom saboru, u skladu s Ustavom i zakonom, daje amnestiju za kaznena djela te obavlja druge poslove utvrđene Ustavom. U okviru provođenja međunarodne suradnje, Hrvatski sabor sudjeluje u radu međunarodnih organizacija, kojih je Republika Hrvatska članica, a koje imaju parlamentarnu dimenziju.

Cilj 1. Osigurati vladavinu prava i pravnu sigurnost građana u okviru djelokruga Hrvatskoga sabora

Opis provedbe cilja programa

Pokazatelji učinka

|  |  |  |  |  |  |  |
| --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Izvršavanje ustavnih ovlasti i potpuna provedba Poslovnika Hrvatskoga sabora | Učinkovita i transparentna procedura donošenja zakona i drugih propisa te izvršavanje ustavnih ovlasti Sabora sukladno Ustavu RH i Poslovniku | % | 100 | Poslovnik Hrvatskoga sabora | 100 | 100 |

#### A501000 ADMINISTRACIJA I UPRAVLJANJE

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A501000-ADMINISTRACIJA I UPRAVLJANJE | 19.600.828 | 34.893.244 | 25.033.318 | 71,7 | 127,7 |

Zakonske i druge pravne osnove

Ustav Republike Hrvatske

Poslovnik Hrvatskoga sabora

Zakon o izborima zastupnika u Hrvatski sabor

Zakon o izbornim jedinicama

Zakon o financiranju političkih aktivnosti i izborne promidžbe

Zakon o suradnji Hrvatskoga sabora i Vlade Republike Hrvatske u europskim poslovima

Zakon o pravima i dužnostima zastupnika u Hrvatskom saboru

Zakon o obvezama i pravima državnih dužnosnika

Odluka o smještaju zastupnika Hrvatskoga sabora u Zagrebu za vrijeme zasjedanja Sabora, radnih tijela i klubova zastupnika

Odluka o uvjetima korištenja službenih osobnih automobila, mobilnih telefona, sredstava za službena putovanja, poslovnih kreditnih kartica i sredstava reprezentacije

Odluka o Stručnoj službi Hrvatskoga sabora

Zakon o državnim službenicima i namještenicima

Kolektivni ugovor za državne službenike i namještenike

Opis aktivnosti

U okviru aktivnosti A501000 Administracija i upravljanje sredstva su izvršena za podmirenje osnovnih potreba za normalno funkcioniranje Hrvatskoga sabora u obavljanju stručnih, administrativnih i sigurnosnih poslova u pripremi i organiziranju sjednica Sabora, pripremi i objavi donesenih zakona, odluka i zaključaka Sabora, praćenju izvršavanja zaključaka Sabora, poslova za zastupnike i klubove zastupnika, poslova iz djelokruga radno - pravnih odnosa, poslova u vezi s obavješćivanjem javnosti o radu Sabora i njegovih radnih tijela, materijalnog i financijskog poslovanja Sabora, poslova u svezi s tiskanjem, otpremom, arhiviranjem dokumentacije i akata Sabora te poslova nadzora ulaska u zgrade Sabora.

U okviru aktivnosti A501000 Administracija i upravljanje izvršena su sredstva u ukupnom iznosu 25.033.318,22 eura od čega na izvor financiranja 11 Opći prihodi i primici otpada 24.604.473,69 eura, a na izvor financiranja 815 Namjenski primitak - NPOO 428.844,53 eura. Postotak izvršenja iznosi 71,74% u odnosu na konačni plan ove aktivnosti za 2024. godinu. Slabije izvršenje u 2024. godini je posljedica nepredvidljivih rokova u postupcima javne nabave radova i usluga vezanih uz obnovu zgrade Hrvatskoga sabora od posljedica potresa (postupci javne nabave trajali su dulje od sedam mjeseci, dok su sami radovi započeli krajem 2024. godine).

U nastavku dajemo obrazloženje izvršenja za izvor financiranja 11 Opći prihodi i primici po svim skupinama rashoda u okviru ove aktivnosti.

Tijekom 2024. godine izvršena su sredstva za rashode za zaposlene u iznosu 19.233.002,28 eura što je 97,40% u odnosu na konačni plan ove skupine rashoda za 2024. godinu. Sredstva su izvršena za podmirenje rashoda za zaposlene za dužnosnike, zastupnike, državne službenike i namještenike uzimajući u obzir povećavanje osnovice sukladno Dodatku III. Kolektivnog ugovora za državne službenike i namještenike („Narodne novine“, broj 128/2023), povećanje koeficijenata državnim službenicima sukladno Zakonu o plaćama u državnoj službi i javnim službama („Narodne novine“, broj 155/2023) i Uredbi o nazivima radnih mjesta, uvjetima za raspored i koeficijentima za obračun plaće u državnoj službi (“Narodne novine” broj 22/2024), provedbu parlamentarnih izbora te korištenje prava na naknadu plaće nakon prestanka obnašanja zastupničke dužnosti 6+6 za dio zastupnika koji nisu ušli u 11. saziv te donošenje Odluke o visini osnovice za obračun plaće državnih dužnosnika („Narodne novine“, broj 88/2024). Osim plaća za redovan i prekovremeni rad te doprinose, podmirene su: 273 božićnice, 64 jubilarne nagrade, 133 dara za djecu, 3 otpremnine, 12 pomoći za smrtni slučaj, 9 pomoći za bolovanje, 1 pomoć za nabavku lijekova, 8 neiskorištenih godišnjih odmora, 287 regresa za godišnji odmor te sukladno Dodatku III. Kolektivnog ugovora za državne službenike i namještenike (Narodne novine, broj 128/2023) 281 uskrsnica.

Materijalni rashodi izvršeni su u iznosu 4.051.351,69 eura što je 48,46% u odnosu na konačni plan za 2024. godinu na ovoj skupini rashoda. Najznačajnije izvršenje u okviru materijalnih rashoda odnosi se na službena putovanja u zemlji i inozemstvu u iznosu 738.303,97 eura, energenate u iznosu 302.567,49 eura, pripremne radnje za provedbu obnove zgrade Hrvatskoga sabora te prilagodbu nove lokacije Hrvatskoga sabora u HVU dr. Franjo Tuđman za normalno funkcioniranje u iznosu 699.402,14 eura, održavanje aplikativnih rješenja u iznosu 141.702,96 eura, vanjske članove saborskih odbora i povjerenstava uključujući i zastupnički paušal u iznosu 539.438,89 eura, međunarodne članarine u iznosu 93.762,16 eura. Ostatak materijalnih rashoda odnosi se na: naknade za prijevoz na posao i s posla državnih službenika i namještenika te odvojeni život zastupnika Hrvatskoga sabora, stručne seminare, uredski materijal, materijal za održavanje zgrade i opreme, sitni inventar, službenu, radnu i zaštitnu odjeću i obuću sukladno internom pravilniku, telekomunikacijske usluge i poštarinu, usluge redovnog održavanja zgrade i opreme, tiskovine, oglase, press clipping usluge, komunalne usluge, sistematske preglede, provođenje zaštite na radu, usluge čišćenja, osiguranje umjetnina, reprezentaciju te ostale nespomenute rashode poslovanja.

Financijski rashodi su izvršeni u iznosu 799,98 eura, a isti se odnose na vođenje računa sekundirane djelatnice u Bruxellesu te na zatezne kamate za službene kartice i režijske troškove.

Tijekom 2024. godine dvije djelatnice Hrvatskoga sabora upućene su na dodatno školovanje, a u tu namjenu su u okviru skupine rashoda 37 Naknade građanima i kućanstvima na temelju osiguranja i druge naknade izvršena sredstva u iznosu 2.570,20 eura.

I u okviru skupine Rashoda za nabavu neproizvedene dugotrajne imovine u zadnjem kvartalu 2024. godine izvršena su sredstva za prilagodbu nove lokacije Hrvatskoga sabora u HVU dr. Franjo Tuđman za redovan rad predstavničkog tijela građana u iznosu 821.148,75 eura.

Rashodi za nabavu proizvedene dugotrajne imovine izvršeni su u iznosu 495.600,79 eura što je 55,32% u odnosu na konačni plan ove skupine rashoda za 2024. godinu. Najznačajnije izvršenje u okviru ove skupine rashoda odnosi se na prilagodbu nove lokacije Hrvatskoga sabora u HVU dr. Franjo Tuđman za normalno funkcioniranje u iznosu 125.799,22 eura, rekonstrukciju stolica u Sabornici u iznosu 32.226,25 eura, nabavu IP telefona u iznosu 101.577,25 eura, nabavu 3 mikrofonska sustava i multimedijalne opreme u iznosu 213.099,21 eura. Preostala sredstva odnose se na nabavu uredskih stolica, mobilnih uređaja, uređaja za održavanje tlaka u kotlovnici, knjiga za saborsku knjižnicu.

U okviru izvora financiranja 815 Namjenski primitak – NPOO u 2024. godini izvršena su sredstva u ukupnom iznosu 428.844,53 eura u okviru materijalnih rashoda te rashoda za dodatna ulaganja na nefinancijskoj imovini. U okviru materijalnih rashoda izvršena su sredstva u iznosu 17.812,50 eura za podmirenje usluge koordinacije, pripreme i provedbe otvorenog postupka javne nabave velike vrijednosti radova za cjelovitu obnovu zgrade HS te podmirenje 5 rata usluge financijskog i administrativnog upravljanja provedbom Ugovora o dodjeli bespovratnih financijskih sredstava vezanih uz obnovu od posljedica potresa zgrade Hrvatskoga sabora. U okviru skupine rashoda za dodatna ulaganja na nefinancijskoj imovini izvršena su sredstva u iznosu 411.032,03 eura za 1. privremenu situaciju radova cjelovite obnove zgrade Hrvatskoga sabora od posljedica potresa te za 2 rate stručnog nadzora nad izvođenjem radova konstrukcijske i cjelovite obnove zgrade Hrvatskoga sabora.

#### A501004 ODRŽAVANJE ZGRADE (NARODNO SVEUČILIŠTE OTOČAC)

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A501004-ODRŽAVANJE ZGRADE (NARODNO SVEUČILIŠTE OTOČAC) | 47.780 | 47.781 | 47.780 | 100,0 | 100,0 |

Zakonske i druge pravne osnove

Rješenje o prijenosu prava korištenja na Spomen domu ZAVNOH-a u Otočcu

Ugovor o prijenosu prava korištenja nekretnine

Opis aktivnosti

U okviru aktivnosti A501004 Održavanje zgrade (Narodno sveučilište Otočac) sredstva su u cijelosti izvršena za tekuće i investicijsko održavanje Spomen doma ZAVNOH-a (Narodno sveučilište Otočac) prema godišnjem financijskom planu Gackog pučkog otvorenog učilišta Otočac, a Temeljem Ugovora o prijenosu prava korištenja nekretnine (Klasa: 940-01/11-02/02 Urbroj: 6541-11-02) sklopljenom između Hrvatskog sabora i Grada Otočca.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Isplaćena sredstva | Potpora Gackom pučkom otvorenom učilištu za održavanje Spomen doma ZAVNOH-a | % | 100 | Financijsko izvješće Gackog pučkog otvorenog učilišta Otočac | 100 | 100 |

#### A501026 OBILJEŽAVANJE SPOMENDANA BLEIBURŠKE TRAGEDIJE I KRIŽNOG PUTA

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A501026-OBILJEŽAVANJE SPOMENDANA BLEIBURŠKE TRAGEDIJE I KRIŽNOG PUTA | 66.000 | 66.000 | 66.000 | 100,0 | 100,0 |

Zakonske i druge pravne osnove

Zakon o blagdanima spomendanima i neradnim danima u Republici Hrvatskoj

Poslovnik Hrvatskoga sabora

Zaključak Predsjedništva Hrvatskog sabora o pokroviteljstvu nad središnjom komemoracijom žrtvama bleiburške tragedije i žrtvama hrvatskog križnog puta od 4. veljače 2016.

Opis aktivnosti

U okviru aktivnosti A501026 Obilježavanje spomendana Bleiburške tragedije i križnog puta sredstva su u cijelosti izvršena za pokroviteljstvo nad središnjom komemoracijom žrtvama bleiburške tragedije i žrtvama hrvatskog križnog puta.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Isplaćena sredstva u svrhu pokroviteljstva Sabora nad središnjom komemoracijom žrtvama bleiburške tragedije i hrvatskog križnog puta | Pokroviteljstvo Hrvatskoga sabora nad središnjom komemoracijom žrtvama bleiburške tragedije i hrvatskog križnog puta | % | 100 | Program središnje komemoracije žrtvama bleiburške tragedije i hrvatskog križnog puta | 100 | 100 |

#### A501032 SPOMEN PODRUČJE JASENOVAC I OBILJEŽAVANJE ANTIFAŠISTIČKE BORBE U RH

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A501032-SPOMEN PODRUČJE JASENOVAC I OBILJEŽAVANJE ANTIFAŠISTIČKE BORBE U RH | 66.343 | 66.362 | 66.361 | 100,0 | 100,0 |

Zakonske i druge pravne osnove

Zakon o Spomen-području Jasenovac

Poslovnik Hrvatskoga sabora

Opis aktivnosti

U okviru aktivnosti A501032 sredstva su u cijelosti izvršena za financijsku pomoć Savezu antifašističkih boraca i antifašista Republike Hrvatske za obilježavanje antifašističke borbe u RH te za financijsku pomoć Javnoj ustanovi spomen područja Jasenovac.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Isplaćena sredstva u svrhu financijske pomoći SABA RH za obilježavanje događaja iz antifašističke borbe u RH | Donacija Hrvatskoga sabora za obilježavanje značajnih događaja iz hrvatske povijesti | % | 100 | Program obilježavanja antifašističke borbe u RH Saveza antifašističkih boraca i antifašista RH | 100 | 100 |
| Isplaćena sredstva u svrhu financijske pomoći Javnoj ustanovi Spomen područja Jasenovac za komemoraciju za žrtve logora Jasenovac | Donacija Hrvatskoga sabora za komemoraciju žrtava logora Jasenovac | % | 100 | Program komemoracije žrtvama logora Jasenovac | 100 | 100 |

#### A501037 OBILJEŽAVANJE SJEĆANJA NA ŽRTVE SVIH TOTALITARNIH I AUTORITARNIH REŽIMA

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A501037-OBILJEŽAVANJE SJEĆANJA NA ŽRTVE SVIH TOTALITARNIH I AUTORITARNIH REŽIMA | 0 | 0 | 0 | 0 | 0 |

Zakonske i druge pravne osnove

Zakon o blagdanima spomendanima i neradnim danima u Republici Hrvatskoj

Opis aktivnosti

U okviru aktivnosti A501037 Obilježavanje sjećanja na žrtve svih totalitarnih i autoritarnih režima planirana su sredstva za skupinu rashoda 38 Ostali rashodi u iznosu 13.273,00 eura. Kroz aktivnost A501037 Hrvatski sabor osigurava sredstva za obilježavanje Europskog dana sjećanja na žrtve svih totalitarnih i autoritarnih režima, koji je temeljem Zakona o blagdanima spomendanima i neradnim danima u Republici Hrvatskoj određen kao spomendan.

U 2024. godini Hrvatskom saboru nisu upućivani zahtjevi za donacijom te su osigurana sredstva dana u uštedu.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Utrošena sredstva u svrhu obilježavanja Europskog dana sjećanja na žrtve svih totalitarnih i autoritarnih režima | Prigodnim programom / svečanošću obilježen Europski dan sjećanja na žrtve svih totalitarnih i autoritarnih režima | % | 0 | Hrvatski sabor | 100 | 0 |

#### A501042 TWINNING PROJEKT "OSNAŽIVANJE I DALJNJA PODRŠKA PARLAMENTIMA BOSNE I HERCEGOVINE U POSLOVIMA EU INTEGRACIJA - BA 16 IPA JH 01 18"

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A501042-TWINNING PROJEKT "OSNAŽIVANJE I DALJNJA PODRŠKA PARLAMENTIMA BOSNE I HERCEGOVINE U POSLOVIMA EU INTEGRACIJA - BA 16 IPA JH 01 18" | 1.623 | 6.571 | 1.423 | 21,6 | 87,7 |

Zakonske i druge pravne osnove

Konzorcijski ugovor između zemalja članica EU o provedbi programa twinninga “Osnaživanje i daljnja podrška parlamentima BiH u poslovima EU integracija”

Opis aktivnosti

U okviru ove aktivnosti te izvora financiranja 31 Vlastiti prihodi sredstva su izvršena za mjesečni najam multifunkcijskog uređaja.

#### K501013 INFORMATIZACIJA HRVATSKOG SABORA

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| K501013-INFORMATIZACIJA HRVATSKOG SABORA | 356.519 | 495.263 | 263.950 | 53,3 | 74,0 |

Zakonske i druge pravne osnove

Čl. 15., 20., 223., 225. i 293.a Poslovnika Hrvatskoga sabora

Odluka Predsjedništva Hrvatskog sabora o dostupnosti i dostavi službenih materijala i dokumenata zastupnicima Hrvatskoga sabora

Opis aktivnosti

U okviru materijalnih rashoda sredstva u iznosu 51.728,17 eura su izvršena za podmirenje redovnih jednogodišnjih licenci potrebnih za normalno funkcioniranje službi Hrvatskoga sabora u obavljanju svojih zadaća.

Što se tiče višegodišnjih licenci, za tu svrhu su izvršena sredstva u iznosu 2.625,00 eura.

Rashodi za nabavu proizvedene dugotrajne imovine izvršeni su u iznosu 209.597,28 eura što je 60,35% u odnosu na konačni plan za ovu skupinu rashoda za 2024. godinu. Navedenim sredstvima podmirena je nabava opreme za prilagodbu nove lokacije Hrvatskoga sabora u HVU dr. Franjo Tuđman u iznosu 53.795,13 eura, nabava prijenosnih i »all in one« računala te ostale računalne opreme u iznosu 94.364,65 eura te je izvršena nadogradnja web sustava (II. i III. faza) u iznosu 61.437,50 eura.